Javni razpis »KREPITEV KOMPETENC IN INOVACIJSKIH POTENCIALOV PODJETIJ«

**Številka 01-2017 | Področje: Razpisi**

**Objavljeno:** Uradni list RS, Št. 88, Datum: 30. 12. 2016, Stran: 2918

**Predmet razpisa:** Predmet javnega razpisa je spodbuditi podjetja k izvajanju raziskovalno-razvojnih dejavnostih znotraj podjetja ter prispevati k razvoju novih ali izboljšanih izdelkov, procesov ali storitev z izkazanim tržnim potencialom.

**Namen javnega razpisa:** Namen javnega razpisa je, z vključevanjem visoko izobraženih strokovnjakov, zaradi:

* pospeševanja inovacij,
* skrajšanja časa od ideje do trga,
* krepitve kompetenc podjetji z interdisciplinarnimi znanji,
* vzpostavitve učinkovite inovacijske infrastrukture ter krepitve raziskovalno razvojnih oddelkov podjetij in povečanja naložb zasebnega sektorja v raziskave, razvoj in inovacije,
* spodbuditi raziskovalno - razvojne in inovacijske projekte  podjetij za razvoj novih ali izboljšanih proizvodov, procesov ali storitev na prednostnih področjih Slovenske strategije pametne specializacije.

**Cilj javnega razpisa:** Cilj javnega razpisa je sofinancirati vsaj 40 inovativnih RRI projektov, ki se nanašajo na razvoj novih ali izboljšanih proizvodov, procesov ali storitev z visoko inovativnostjo in s tržnim potencialom, kar posledično veča konkurenčnost sodelujočih podjetij.

**Upravičeni stroški:** Upravičeni so:

* stroški plač članov raziskovalne skupine (stroški osebja (raziskovalci, strokovni in tehnični sodelavci),
* storitev zunanjih izvajalcev (stroški pogodbenih raziskav, ter svetovalnih in drugih ustreznih storitev, uporabljenih izključno za RRI projekt), pri čemer vrednost teh ne sme presegati 20% vrednosti celotnih upravičenih stroškov RRI projekta,
* posredni stroški (v obliki pavšala v višini 15% upravičenih neposrednih stroškov osebja na RRI projektu).

[Več](http://www.spiritslovenia.si/resources/files/2016/Razpisi/JR_kompetence/JR_30.12.2016_z_logotipi_-_OBJAVA_NA_SPLETNI_STRANI.pdf)

**Pogoji za sodelovanje:** Prijavijo se lahko MSP (ne glede na kohezijsko regijo) ter velika podjetja (kolikor imajo sedež v vzhodni kohezijski regiji).

Ostali pogoji za sodelovanje so objavljeni v [javnem razpisu](http://www.spiritslovenia.si/resources/files/2016/Razpisi/JR_kompetence/JR_30.12.2016_z_logotipi_-_OBJAVA_NA_SPLETNI_STRANI.pdf).

**Vrednost razpisa:** Okvirna višina sredstev, ki so na voljo za izvedbo javnega razpisa, znaša skupaj 8.000.000 EUR.

**Razpisnik:** Javna agencija Republike Slovenije za spodbujanje podjetništva, internacionalizacije, tujih investicij in tehnologije - SPIRIT Slovenija

**Rok:** Rok za oddajo vlog je 20. 2. 2017.

**Dodatne informacije:** Vprašanja v zvezi z javnim razpisom se posredujejo v elektronski obliki na naslov: [kompetence@spiritslovenia.si](http://www.podjetniski-portal.si/" \o "kompetence@spiritslovenia.si). Vprašanja na gornji naslov morajo prispeti najkasneje deset (10) dni pred iztekom roka za oddajo vloge. Agencija bo objavila odgovore na vprašanja najkasneje šest (6) dni pred iztekom roka za oddajo vloge, pod pogojem, da je bilo vprašanje posredovano pravočasno. Odgovori bodo javno objavljeni na spletnem naslovu: [www.spiritslovenia.si](http://www.spiritslovenia.si/).

**Razpisna dokumentacija:** Besedilo javnega razpisa in razpisna dokumentacija (navodila in obrazci) so na voljo na spletnem naslovu: [www.spiritslovenia.si](http://www.spiritslovenia.si/).

**Več:** Več o javnem razpisu najdete [tukaj](http://www.spiritslovenia.si/razpisi/2016-12-30-Javni-razpis-KREPITEV-KOMPETENC-IN-INOVACIJSKIH-POTENCIALOV-PODJETIJ).